**Norge: FN-ekspert til Norge for å vurdere rettighetene til personer med nedsatt funksjonsevne**

GENEVE (26 september 2019) – FNs spesialrapportør for rettighetene til personer med nedsatt funksjonsevne, Catalina Devandas, kommer på offisielt besøk til Norge fra 2. til 11. oktober 2019 for å vurdere situasjonen til mennesker med nedsatt funksjonsevne.

“Jeg vil bruke besøket til å sette meg inn i lovgivningen og retningslinjene på dette området, samt hvilke konkrete tiltakden norske regjeringens har foretatt for å gjennomføre [FN-konvensjonen om rettighetene til mennesker med nedsatt funksjonsevne](http://www.ohchr.org/EN/HRBodies/CRPD/Pages/ConventionRightsPersonsWithDisabilities.aspx) og [FNs bærekraftsmål](https://sustainabledevelopment.un.org/?menu=1300),” sier Devandas.

“Jeg er spesielt interessert i  å holde konstruktive samtaler med sentrale og lokale myndigheter om spørsmål inkludert rettslig handleevne, bruken av tvang og institusjonaliseringen av mennesker med nedsatt funksjonsevne med sikte på å finne løsninger på de utfordringer som eksistererpå disse områdene, uttaler Devandas.

Spesialrapportøren har planlagt møter med myndighetsrepresentanter på nasjonalt nivå og på fylkes- og kommunenivå, med Nasjonal Institusjon for Menneskerettigheter, Likestillings- og diskrimineringsombudet, og andre uavhengige organer, samt med personer med nedsatt funksjonsevne og deres interesseorganisasjoner. Hun kommer også til å ha møte med Sametinget og ta opp situasjonen til  i urbefolkningen.

Devandas skal til Oslo, Tromsø og Karasjok. Hun kommer til å besøke skoler og spesialpedagogiske støttetjenester, institusjoner for personer med nedsatt funksjonsevne, psykiatriske institusjoner ogen bedrift med arbeidspraksis i skjermet virksomhet..

FN-eksperten avslutter besøket med en **pressekonferanse**, fredag 11. oktober der hun vil presentere sine foreløpige observasjoner fra norgesbesøket med mediene. Pressekonferansen starter kl. 14:00 hos Likestillings- og diskrimineringsombudet. Adresse: Mariboesgate 13, 0183 Oslo, 4. etasje. Kun journalister har adgang til pressekonferansen.

Spesialrapportøren vil legge fram en utførlig rapport om besøket, med sine funn og anbefalinger for FNs menneskerettighetsråd i mars 2020.

SLUTT

***Catalina Devandas*** *(Costa Rica) ble oppnevnt som FNs første* [spesialrapportør for rettighetene til personer med nedsatt funksjonsevne,](http://www.ohchr.org/EN/Issues/Disability/SRDisabilities/Pages/SRDisabilitiesIndex.aspx) *i juni 2014 av FNs menneskerettighetsråd. Hun har i 20 år lagt ned et omfattende arbeid for å fremme rettighetene til mennesker med nedsatt funksjonsevne og for inkluderingstiltak med blant andre Verdensbanken, FN og internasjonale giverorganisasjoner. Devandas har prioritert å fremme sosioøkonomisk inkludering, fulle borgerrettigheter for mennesker med nedsatt funksjonsevne og aksept for at nedsatt funksjonsevne skal bli anerkjent som en del av det menneskelige mangfold.*

*Spesialrapportørene inngår i de såkalte* [spesialprosedyrene](http://www.ohchr.org/EN/HRBodies/SP/Pages/Welcomepage.aspx) *under FNs menneskerettighetsråd. Spesialprosedyrene utgjør den største gruppen uavhengige eksperter i FNs system for menneskerettigheter. “Spesialprosedyrer” er fellesbetegnelsen på mekanismene for undersøkelser og overvåking under FNs menneskerettighetsråd, og tar opp situasjoner i enkeltland eller tematisk problematikk over hele verden. Spesialrapportørene er eksperter som arbeider på frivillig basis. De er ikke ansatt i FN og avlønnes ikke for sitt arbeid. De er uavhengige av enhver nasjonal myndighet eller organisasjon og arbeider individuelt.*

*FN menneskerettigheter, Norge:* [Norge:](https://www.ohchr.org/EN/Countries/ENACARegion/Pages/NOIndex.aspx)

***Mediehenvendelser*** *og forespørsler om nærmere opplysninger rettes til:*

***I Norge (under besøket):***

*Cristina Michels (+41 79 201 0123,* cmichels@ohchr.org*)*

*Mr. Edin Babic (+47 975 39 147 /* Edin.Babic@ldo.no*) bare for spørsmål om pressekonferansen.*

***I Genève (før og etter besøket):****Ms Cristina Michels (+41 22 928 9866 /* cmichels@ohchr.org*) eller skriv til* sr.disability@ohchr.org

***I Genève (under besøket):***

*Ms Azin Tadjdini, (+41 22 917 9400,* atadjdini@ohchr.org*), eller skriv til* sr.disability@ohchr.org

***Mediehenvendelser om andre uavhengige FN-eksperter*** *rettes til: Mr. Jeremy Laurence (+41 22 917 9383 /* jlaurence@ohchr.org*)*

Følg nyheter om FNs uavhengige menneskerettighetseksperter på Twitter [@UN\_SPExperts](https://twitter.com/UN_SPExperts).

*Er du engasjert i den verdenen vi lever i? Da kan du* **STØTTE menneskers rettigheter i dag.***#Standup4humanrights og gå til nettstedet* <http://www.standup4humanrights.org>